CELEX: 52016PC0745
Language: el
Date: 2016-11-29
Title: Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κατάργηση του κανονισμού (ΕΟΚ) αριθ. 1101/89 του Συμβουλίου και των κανονισμών (ΕΚ) αριθ. 2888/2000 και (ΕΚ) αριθ. 685/2001

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 29.11.2016
            COM(2016) 745 final
            2016/0368(COD)
            Πρόταση
            ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την κατάργηση του κανονισμού (ΕΟΚ) αριθ. 1101/89 του Συμβουλίου και των κανονισμών (ΕΚ) αριθ. 2888/2000 και (ΕΚ) αριθ. 685/2001 
            (Κείμενο που παρουσιάζει ενδιαφέρον για τον ΕΟΧ)
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               Η ακόλουθη πρόταση για την κατάργηση του κανονισμού (ΕΟΚ) αριθ. 1101/89 του Συμβουλίου, των κανονισμών (ΕΚ) αριθ. 2888/2000 και (ΕΚ) αριθ. 685/2001, υποβάλλεται στο πλαίσιο του προγράμματος REFIT της Επιτροπής και της δέσμευσης για βελτίωση της νομοθεσίας. Στόχος είναι να εξασφαλιστεί ένα νομοθετικό πλαίσιο που είναι κατάλληλο για τον επιδιωκόμενο σκοπό και υψηλής ποιότητας, όπως αναφέρεται στη διοργανική συμφωνία μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής σχετικά με τη βελτίωση της νομοθεσίας. Για τον σκοπό αυτό, η Επιτροπή έχει προσδιορίσει τους παρωχημένους κανονισμούς που η Επιτροπή προτείνει να καταργηθούν
            
            
               1.1.Κανονισμός (ΕΟΚ) αριθ. 1101/89 του Συμβουλίου
            
            
               Βάσει του άρθρου 91 της Συνθήκης για τη λειτουργία της Ευρωπαϊκής Ένωσης, με τον κανονισμό (ΕΟΚ) αριθ. 1101/89 εισάχθηκαν ρυθμίσεις για καθεστώς διαρθρωτικής εξυγίανσης στον κλάδο της εσωτερικής ναυσιπλοΐας για τους στόλους που κυκλοφορούν στο δίκτυο των εσωτερικών πλωτών οδών του Βελγίου, της Γερμανίας, της Γαλλίας, του Λουξεμβούργου, της Ολλανδίας και της Αυστρίας.   
            
            
               Ο εν λόγω κανονισμός απέβλεπε στη μείωση του πλεονάσματος μεταφορικής ικανότητας των στόλων εσωτερικής ναυσιπλοΐας με σχέδια διάλυσης πλοίων συντονισμένα σε κοινοτικό επίπεδο. Ο κανονισμός (ΕΟΚ) αριθ. 1101/89 σχεδιάστηκε για να είναι χρονικά περιορισμένος, όπως εξηγείται στο άρθρο 8 παράγραφος 1. Έπαυσε να παράγει αποτελέσματα από της 28 Απριλίου 1999.
            
            
               Στις 29 Μαρτίου εκδόθηκε ο κανονισμός (ΕΚ) αριθ. 718/1999 του Συμβουλίου, σχετικά με μια πολιτική ρύθμισης της μεταφορικής ικανότητας των κοινοτικών στόλων εσωτερικής ναυσιπλοΐας για την προώθηση των μεταφορών διά της πλωτής οδού, με σκοπό να διασφαλιστεί ότι εξακολουθούν να διατίθενται τα κατάλληλα εργαλεία στον τομέα των μεταφορών δια της πλωτής οδού και τη διαχείριση της μεταφορικής ικανότητας του στόλου. Ο κανονισμός αυτός άρχισε να ισχύει την 29η Απριλίου 1999, σε αντικατάσταση του κανονισμού (ΕΟΚ) αριθ. 1101/89.
            
            
               1.2.Κανονισμός (ΕΚ) αριθ. 2888/2000
            
            
               Βάσει του άρθρου 91 της Συνθήκης για τη λειτουργία της Ευρωπαϊκής Ένωσης, ο κανονισμός (ΕΚ) αριθ. 2888/2000 καθορίζει την κατανομή των ποσοστώσεων για τα βαρέα φορτηγά οχήματα που έλαβε η Κοινότητα από την Ελβετία για τα έτη 2001 έως 2004 μεταξύ των κρατών μελών της. 
            
            
               Το άρθρο 8 της 
               
                  συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις σιδηροδρομικές και τις οδικές μεταφορές εμπορευμάτων και επιβατών
               
               , που υπογράφηκε στις 21 Ιουνίου 1999 και τέθηκε σε ισχύ την 1η Ιουνίου 2002, προέβλεπε τις εν λόγω ποσοστώσεις για οχήματα συνολικού βάρους μεταξύ 34 τόνων και 40 τόνων, ως μεταβατικές ρυθμίσεις για τα έτη 2001 έως 2004. 
            
            
               Σύμφωνα με το άρθρο 8 παράγραφος 6 της συμφωνίας που άρχισε να παράγει αποτελέσματα την 1η Ιανουαρίου 2005, τα οχήματα που πληρούν τα τεχνικά πρότυπα της οδηγίας 96/53/ΕΚ (ήτοι μεγίστου βάρους έως 40 τόνους) «εξαιρούνται βάσει του άρθρου 32 κάθε καθεστώτος ποσόστωσης ή αδειών.»
            
            
               Επειδή το 2005 δεν χρειάζεται πλέον η κατανομή ποσοστώσεων μεταξύ των κρατών μελών, ο κανονισμός (ΕΚ) αριθ. 2888/2000 καθίσταται άνευ αντικειμένου και θα πρέπει να καταργηθεί. 
            
            
               1.1.Κανονισμός (ΕΚ) αριθ. 685/2001
            
            
               Βάσει του άρθρου 91 της Συνθήκης για τη λειτουργία της Ευρωπαϊκής Ένωσης, ο κανονισμός (ΕΚ) αριθ. 685/2001 καθορίζει τους κανόνες κατανομής μεταξύ των κρατών μελών των αδειών που διατίθενται στην Κοινότητα δυνάμει του άρθρου 6 παράγραφος 2 της συμφωνίας μεταξύ της Ευρωπαϊκής Κοινότητας και της Δημοκρατίας της Βουλγαρίας και μεταξύ της Ευρωπαϊκής Κοινότητας και της Ρουμανίας περί θεσπίσεως ορισμένων όρων για τις οδικές μεταφορές εμπορευμάτων και την προώθηση συνδυασμένων μεταφορών. 
            
            
               Ο εν λόγω κανονισμός έχει καταστεί άνευ αντικειμένου διότι η Βουλγαρία και η Ρουμανία έχουν προσχωρήσει στην Ένωση ως κράτη μέλη δεν υπόκεινται πλέον σε σύστημα αδειών όσον αφορά την πρόσβαση στην αγορά εμπορευματικών μεταφορών.
            
            
               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΑΝΤΙΚΤΥΠΟΥ
            
            
               Α/A
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
            
            
               Η πρόταση συνίσταται στην κατάργηση του κανονισμού (ΕΟΚ) αριθ. 1101/89 του Συμβουλίου και των κανονισμών (ΕΚ) αριθ. 685/2001 και (ΕΚ) αριθ. 2888/2000. 
            
         
         
            
               2016/0368 (COD)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               για την κατάργηση του κανονισμού (ΕΟΚ) αριθ. 1101/89 του Συμβουλίου και των κανονισμών (ΕΚ) αριθ. 2888/2000 και (ΕΚ) αριθ. 685/2001 
            
            
               (Κείμενο που παρουσιάζει ενδιαφέρον για τον ΕΟΧ)
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Κατόπιν διαβίβασης του σχεδίου νομοθετικής πράξης στα εθνικά κοινοβούλια,
            
            
               Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής
                  1
               ,
            
            
               Έχοντας υπόψη τη γνώμη της Επιτροπής των Περιφερειών
                  2
               , 
            
            
               Αποφασίζοντας σύμφωνα με τη συνήθη νομοθετική διαδικασία,
            
            
               Εκτιμώντας τα ακόλουθα:
            
            
               (1)Το Ευρωπαϊκό Κοινοβούλιο, το Συμβούλιο της Ευρωπαϊκής Ένωσης και η Ευρωπαϊκή Επιτροπή επιβεβαίωσαν την κοινή τους δέσμευση να επικαιροποιήσουν και να απλοποιήσουν τις νομοθετικές διατάξεις της διοργανικής συμφωνίας για τη βελτίωση της νομοθεσίας της 13ης Απριλίου 2016
                  3
               .
            
            
               (2)Για την αποκατάσταση και τη μείωση του όγκου του νομοθετικού κεκτημένου, είναι απαραίτητο να πραγματοποιούνται αναλύσεις σε τακτικά χρονικά διαστήματα και να εντοπίζονται παρωχημένες νομοθετικές πράξεις. Η κατάργηση της παρωχημένης νομοθεσίας είναι χρήσιμη για να διατηρηθεί το νομοθετικό πλαίσιο διαφανές, σαφές και εύχρηστο για τα κράτη μέλη και τους ενδιαφερομένους, εν προκειμένω στον τομέα των οδικών εμπορευματικών μεταφορών.
            
            
               (3)Το Συμβούλιο εξέδωσε τον κανονισμό (ΕΟΚ) αριθ. 1101/1989
                  4
               το 1989. Δέκα χρόνια αργότερα, το Συμβούλιο εξέδωσε τον κανονισμό (ΕΚ) αριθ. 718/1999
                  5
                με σκοπό να διασφαλιστεί ότι εξακολουθούν να διατίθενται τα κατάλληλα εργαλεία στον τομέα και τη διαχείριση της μεταφορικής ικανότητας του στόλου. Ο εν λόγω κανονισμός κάλυπτε το ίδιο θέμα με τον κανονισμό (ΕΟΚ) αριθ. 1101/89, χωρίς να τον καταργεί. 
            
            
               (4)Σύμφωνα με το άρθρο 8 παράγραφος 6 της 
               
                  συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις σιδηροδρομικές και οδικές μεταφορές εμπορευμάτων και επιβατών
               
               
                  6
               , όλα τα οχήματα που πληρούν τα τεχνικά πρότυπα της οδηγίας 96/53/ΕΚ του Συμβουλίου
                  7
               , εξαιρέθηκαν από κάθε καθεστώς ποσόστωσης ή αδειών από την 1 Ιανουαρίου 2005. Ο κανονισμός (ΕΚ) αριθ. 2888/2000 του Ευρωπαϊκού Κοινοβουλίου και του Συμβουλίου
                  8
               , περί κατανομής των αδειών για τα βαρέα φορτηγά οχήματα μεταφοράς εμπορευμάτων που κυκλοφορούν στην Ελβετία κρίνεται παρωχημένος. 
            
            
               (5)Μετά την προσχώρηση της Δημοκρατίας της Βουλγαρίας και της Ρουμανίας στην Ένωση την 1η Ιανουαρίου 2007, ο κανονισμός 685/2001 του Ευρωπαϊκού Κοινοβουλίου και του Συμβουλίου
                  9
               , δεν είναι πλέον απαραίτητος, διότι τα κράτη μέλη δεν υποχρεούνται πλέον να λάβουν άδεια για τις οδικές μεταφορές εμπορευμάτων και την προώθηση των συνδυασμένων μεταφορών.
            
            
               (6)Συνεπώς, ο κανονισμός (ΕΟΚ) αριθ. 1101/89 του Συμβουλίου και οι κανονισμοί (ΕΚ) αριθ. 685/2001 και (ΕΚ) αριθ. 2888/2000 πρέπει να καταργηθούν,
            
            
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
            
         
         
            
               Άρθρο 1
            
            
               Ο κανονισμός (ΕΟΚ) αριθ. 1101/89 του Συμβουλίου και οι κανονισμοί (ΕΚ) αριθ. 2888/2000 και (ΕΚ) αριθ. 685/2001 καταργούνται.
            
            
               Άρθρο 2
            
            
               Ο παρών κανονισμός αρχίζει να ισχύει την επόμενη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  ΕΕ C  της , σ. .
               
               
                  
                     (2)
                  ΕΕ C  της , σ. .
               
               
                  
                     (3)
                  ΕΕ L 123 της 12.5.2016, σ. 1.
               
               
                  
                     (4)
                  Κανονισμός (ΕΟΚ) αριθ. 1101/89 του Συμβουλίου, της 27ης Απριλίου 1989, σχετικά με διαρθρωτικές βελτιώσεις για την προώθηση των μεταφορών διά της πλωτής οδού (ΕΕ L 116 της 2.4.1999, σ. 25).
               
               
                  
                     (5)
                  Κανονισμός (ΕΚ) αριθ. 718/1999 του Συμβουλίου, της 29ης Μαρτίου 1999, σχετικά με μια πολιτική ρύθμισης της μεταφορικής ικανότητας των κοινοτικών στόλων στην εσωτερική ναυσιπλοΐα για την προώθηση των μεταφορών διά της πλωτής οδού (ΕΕ L 90 της 2.4.1999, σ. 1).
               
               
                  
                     (6)
                  ΕΕ L 114 της 12.5.2016, σ. 91.
               
               
                  
                     (7)
                  Οδηγία 96/53/ΕΚ του Συμβουλίου, της 25ης Ιουλίου 1996, σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (ΕΕ L 235 της 17.9.1996, σ. 59).
               
               
                  
                     (8)
                  Κανονισμός (ΕΚ) αριθ. 2888/2000 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, περί κατανομής των αδειών για τα βαρέα φορτηγά οχήματα μεταφοράς εμπορευμάτων που κυκλοφορούν στην Ελβετία (ΕΕ L 336 της 30.12.2000, σ. 9).
               
               
                  
                     (9)
                  Κανονισμός (ΕΚ) αριθ. 685/2001 του Ευρωπαϊκού Κοινοβουλίου και του Συμβουλίου, της 4ης Απριλίου 2001, περί κατανομής μεταξύ των κρατών μελών των αδειών που έχουν ληφθεί στο πλαίσιο των συμφωνιών σχετικά με τη θέσπιση ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών μεταξύ της Ευρωπαϊκής Κοινότητας και της Δημοκρατίας της Βουλγαρίας και μεταξύ της Ευρωπαϊκής Κοινότητας και της Ρουμανίας (ΕΕ L 108 της 18.4.2001, σ. 1).